stanford-oval/wikipedia huggingface dataset:
Vortioksetiini
Tutkimukset > ADHD:n ja autismin oireiden hoito

Vortioksetiinin havaittiin parantavan tarkkaavaisuus- ja ylivilkkaushäiriössä henkilöiden toimintakykyä Sheehan Disability Scale -asteikolla. Asteikko mittaa henkilön selvitytymistä opiskeluista tai töistä, sosiaalisesta elämästä, sekä kodin velvollisuuksista. Lääkkeen ei samassa tutkimuksessa kuitenkaan havaittu parantavan oireita Adult ADHD Investigator Symptom Rating Scale (AISRS) -asteikolla mitattaessa.
Lääkettä on myös tutkittu stimulanttilääkitystä käyttävien ADHD-nuorten hoidossa stimulanttilääkityksen lisänä. 5-10 mg päivittäisannoksella nuorten ahdistus- ja masennusoireet, sosiaalinen eristäytyminen ja kehon oireet vähenivät 5 kuukauden aikajaksolla vähitellen. Tutkimuksen perusteella on mahdollista, että vortioksetiini saattaisi toimia nuorten ja aikuisten tarkkaavaisuus- ja ylivilkkaushäiriön hoidossa yksistäänkin vaihtoehtona stimulanttilääkitykselle.
Lääkkeen kehittänyt Lundbeck on lopettanut tutkimukset lääkkeen käytöstä ADHD:n hoidossa.
Vortioksetiinin havaittiin eläinkokeessa vähentävän autismille tyypillistä rajoittunutta ja toistavaa käyttäytymistä. BTBR T+Itpr3tf/J -hiirillä tehdyssä kokeessa hiiret hautasivat aikaisempaa vähemmän marmorikuulia hiekkaan lääkityksen jälkeen. Vortioksetiini myös lisäsi hiirien kiinnostusta sosiaalisuuteen, mutta vain ohimenevästi. BTBR-hiiriä käytetään laajalti tieteessä eläinkoemallina autismia tutkittaessa.
Tutkimukset > Neuropaattisen kivun hoito

Lääkettä on tutkittu neuropaattisen kivun hoitoon. Se saattaisi soveltua kivun hoitoon, erityisesti mikäli kipuun liittyy masennusta tai kognitiivisten toimintojen ongelmia. Vortioksetiini poisti kipua tehokkaasti ja sen vaikutukset olivat samankaltaisia kuin venlafaksiinilla.
Tutkimukset > Dementiapotilaiden toimintakyky

Vortioksetiinia on tutkittu dementian varhaista vaihetta sairastavien vakavan masennuksen hoidossa. Tutkimuksessa dementiapotilaiden masennusoireet helpottivat merkittävästi viikon käytön jälkeen. Potilaiden kognitiiviset kyvyt paranivat myös merkittävästi tutkimuksessa ja dementiapotilaiden toimintakyky lisääntyi 12 viikon tutkimuksen aikana.
Tutkimukset > Muita tutkimuksia

Lundbeck on tutkinut vortioksetiinin käyttöä ahmintahäiriön hoitoon. Lääkkeestä ollaan kiinnostuttu myös sosiaalisten tilanteiden pelon hoitomuotona.
Tuotekehittely > Lundbeckin ja Takedan yhteistyösopimus

Vuonna 2007 Lundbeck ja Takeda solmivat yhteistyösopimuksen uuden lääkkeen kehittämisestä. Vortioksetiinin lääketieteelliset kokeet olivat tällöin II-vaiheessa. Takeda maksoi Lundbeckille suoraan 40 miljoonan dollaria ja sopi, että maksaisi myöhemmin jopa 345 miljoonan dollarin korvaukset lääkkeen edistyessä. Takeda myös lupasi maksaa lääkkeen kehittämisestä aiheutuvat kustannukset. Yritykset sopivat markkinoivansa lääkettä yhdessä Yhdysvalloissa ja Japanissa, josta Lundbeck saisi lisenssimaksun. Sopimukseen sisältyi myös Lu AA24530 eli tedatioksiinin oikeudet. Tämä lääke kuitenkin hylättiin kehittyneemmän vortioksetiinin vuoksi.
Lundbeckin tutkijat julkaisivat vuonna 2011 tutkimuspaperin uudesta lääkkeestä, nimeltään Lu AA21004, joka oli vortioksetiini. Julkaisussa he esittelivät lääkkeen toimintaperiaatteen ja valmistustavan.
Tuotekehittely > Myyntilupa ja nimenmuutos

Euroopan lääkevirasto antoi myyntiluvan vortioksetiinille masennuksen hoitoon 18. joulukuuta 2013. Yhdysvaltain elintarvike- ja lääkevirasto (FDA) hyväksyi sen puolestaan 30. syyskuuta 2013.
Lääkkeen Brintellix tuotenimi vaihdettiin Yhdysvalloissa Trintellix-nimeen vuonna 2016, sillä Brintellix muistutti liikaa Brilinta-nimistä lääkettä. Lääkettä markkinoidaan Intiassa nimellä Vantaxa.
Lääke on vielä patentin alainen joten siitä ei ole tällä hetkellä halvempia rinnakaisvalmisteita. Tuotetta valmistaa sekä Lundbeck että Takeda.
Aiheesta muualla

Uutta lääkkeistä: Vortioksetiini (Arkistoitu – Internet Archive) Lääkealan turvallisuus- ja kehittämiskeskus Fimea, Sic! 2/2014, Pauliina Ikäheimo.
PubChem: Vortioxetine (englanniksi)
Kyoto Encyclopedia of Genes and Genomes (KEGG): Vortioxetine (englanniksi)
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:  essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:  desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:  atomoksetiini  reboksetiini  viloksatsiini* 
SARI:t:  etoperidoni‡  nefatsodoni‡  tratsodoni 
SMS:t:  vilatsodoni  vortioksetiini 
Muut:  agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:  amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:  amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:  feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:  bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset: selegiliini
‡ markkinoilta poistettu lääke, † kokeellinen lääke,* ei myynnissä Suomessa
Brintellix 10 mg tabletti. Tabletin toisella puolella on kirjaimet TL. Toisella puolella on annoksen koko (tässä tapauksessa 10 mg)
Vortioksetiinin määrä elimistössä yhden 10 mg annoksen jälkeen. Paastolla (sininen viiva) ja aterian yhteydessä (punainen viiva).
Simulaatio vortioksetiinin määrästä ja kertymisestä 10 mg päivittäisellä annoksella (harmaa viiva). Jos alussa annetaan suonensisäisesti 17 mg annostus lääkettä ja jatketaan sen jälkeen 10 mg päivittäisannoksella, noudattaa pitoisuudet sinistä viivaa.
Neliratsupeli

Neliratsupeli on shakkiavaus, jossa kumpikin pelaaja kehittää molemmat ratsunsa heti peliin, esimerkiksi seuraavin siirroin:
Tavallisin jatko valkealle on 4.Lb5, mutta myös 4.d4, Lc4 ja g3 ovat suosittuja.
Iranin naisten jääkiekkomaajoukkue

Iranin naisten jääkiekkomaajoukkue edustaa Irania naisten kansainvälisissä jääkiekko-otteluissa. Vuosina 2022–2023 maassa oli 103 rekisteröityä naisjääkiekkoilijaa, loppuvuonna 2024 jo liki 400, mutta joukkuetta ei tuolloin ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa.
Vuonna 2022 joukkueen oli määrä ottaa osaa maailmanmestaruuskilpailujen 3. divisioonan B-lohkon turnaukseen, mutta joukkue vetäytyi kisoista. Joukkue on sen sijaan pelannut vuodesta 2023 alkaen Aasian ja Oseanian -mestaruuskilpailuissa ja saavuttanut molempina vuosina mitalin, hopeaa ja kultaa. Joukkueen päävalmentajana toimii Farzad Houshidari.
Sijoitukset > Aasian ja Oseanian -mestaruuskilpailut

2023 – 2.
2024 – 1.
David Harbour

| David Harbour |
| --- | --- |
 Harbour San Diegon Comic-Conissa vuonna 2019.
Henkilötiedot
Koko nimi:  David Kenneth Harbour
Syntynyt: 10. huhtikuuta 1975 (ikä 49) Pikeville, Tennessee, Yhdysvallat
Ammatti:  näyttelijä
Näyttelijä
Aktiivisena:  1999–
Merkittävät roolit:  Jim Hopper (Stranger Things)
Aiheesta muualla
IMDb 
Elonet
David Kenneth Harbour (s. 10. huhtikuuta 1975 Pikeville, Tennessee) on yhdysvaltalainen näyttelijä. Vuonna 2005 hän sai Tony-ehdokkuuden roolistaan näytelmässä Kuka pelkää Virginia Woolfia?. Vuodesta 2016 lähtien Harbour on näytellyt poliisipäällikkö Jim Hopperia jännitystieteissarjassa Stranger Things.
Harbour on saanut kaksi parhaan miessivuosan Primetime Emmy -ehdokkuutta draamasarjasta Stranger Things.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2004 | Kinsey | Kinsey | Robert Kinsey |
| 2005 | Confess | Confess | FBI Agent McAllister |
| 2005 | Brokeback Mountain | Brokeback Mountain | Randall Malone |
| 2005 | Maailmojen sota  | War of the Worlds | Dock Worker |
| 2006 | Wedding Weekend | Wedding Weekend | David |
| 2007 | Awake | Awake | Dracula |
| 2008 | Revolutionary Road | Revolutionary Road | Shep Campbell |
| 2008 | 007 Quantum of Solace | Quantum of Solace | Gregg Beam |
| 2009 | State of Play | State of Play | PointCorp Insider |
| 2010 | Ilot ja surut | Every Day | Brian |
| 2011 | The Green Hornet | The Green Hornet | D.A. Frank Scanlon |
| 2011 | W.E. | W.E. | Ernest Simpson |
| 2012 | Poliisit | End of Watch | Van Hauser |
| 2012 | Between Us | Between Us | Joel |
| 2012 | Knife Fight | Knife Fight | Stephen Green |
| 2013 | Snitch | Snitch | Jay Price |
| 2013 | Parkland | Parkland | James Gordon Shanklin |
| 2014 | X/Y | X/Y | Todd |
| 2014 | Tanssi haudoilla | A Walk Among the Tombstones | Ray |
| 2014 | The Equalizer: oikeuden puolustaja | The Equalizer | Frank Masters |
| 2015 | Black Mass | Black Mass | John Morris |
| 2016 | Suicide Squad | Suicide Squad | Dexter Tolliver |
| 2017 | Sleepless | Sleepless | Doug Dennison |
| 2019 | Hellboy | Hellboy | Anung un Rama / Hellboy |
| 2021 | Black Widow | Black Widow | Alexei Shostakov / Punavartija |
| 2022 | Violent Night | Violent Night | Joulupukki |
| 2023 | Gran Turismo | Gran Turismo | Jack Salter |
| 2025 | Thunderbolts* | Thunderbolts* | Alexei Shostakov / Punavartija |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Jakso(t) | Televisio> Rooli |
| --- | --- | --- | --- | --- |
| 1999 | Kova laki | Law & Order | ”Patsy” | Waiter |
| 2002 | Kova laki: Erikoisyksikkö | Law & Order: Special Victims Unit | ”Dolls” | Terry Jessup |
| 2003 | Hack | Hack | ”Presumed Guilty” | Christopher Clark |
| 2004 | Kova laki: Rikollinen mieli | Law & Order: Criminal Intent | ”Silver Lining” | Wesley John Kenderson |
| 2006 | The Book of Daniel | The Book of Daniel | ”Acceptance” | Kevin Warwick |
| 2008 | Kova laki | Law & Order | ”Submission” | Jay Carlin |
| 2009 | Kova laki: Rikollinen mieli | Law & Order: Criminal Intent | ”Family Values” | Paul Devildis |
| 2011 | Pan Am | Pan Am | 6 jaksoa | Roger Anderson |
| 2012–2014 | Newsroom | The Newsroom | 10 jaksoa | Elliot Hirsch |
| 2013 | Holmes NYC | Elementary | ”Lesser Evils” | Dr. Mason Baldwin |
| 2014 | Rake | Rake | 13 jaksoa | David Potter |
| 2014 | Manhattan | Manhattan | 10 jaksoa | Dr. Reed Akley |
| 2014–2015 | State of Affairs | State of Affairs | 13 jaksoa | David Patrick |
| 2015 | Banshee | Banshee | 2 jaksoa | Robert Dalton |
| 2016–2022 | Stranger Things | Stranger Things | 25 jaksoa | Jim Hopper |
| 2021 | Star Wars: Visions | Star Wars: Visions | ”Vanhus” | Tajin (ääni) |
| 2024 | What If...? | What If...? | 2 jaksoa | Alexei Shostakov / Punavartija (ääni) |
| 2025 | Marvel Zombies | Marvel Zombies |  | Alexei Shostakov / Punavartija (ääni) |
Aiheesta muualla

Kuvia tai muita tiedostoja aiheesta David Harbour Wikimedia Commonsissa
David Harbour Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki  Alankomaat  Puola 
Taiteenala:  Emmy Awards 
Henkilöt:  DDB  Elonet 
Muut:  IdRef
Mitt Romney

| Mitt Romney |
| --- | --- |

Yhdysvaltain senaattori Utahista
 3. tammikuuta 2019 – 3. tammikuuta 2025  
Edeltäjä:  Orrin Hatch
Seuraaja:  John Curtis
 Massachusettsin 70. kuvernööri
 2. tammikuuta 2003 – 4. tammikuuta 2007  
Varakuvernööri:  Kerry Healey
Edeltäjä:  Jane Swift
Seuraaja:  Deval Patrick
Henkilötiedot
Syntynyt: 12. maaliskuuta 1947 (ikä 77)  Detroit, Michigan, Yhdysvallat
Kansalaisuus:   yhdysvaltalainen
Puoliso:  Ann Romney
Lapset:  5
Tiedot
Puolue:  Republikaanit
Uskonto:  Mormoni
 Nimikirjoitus
Aiheesta muualla
www.romney.senate.gov
Willard Mitt Romney (s. 12. maaliskuuta 1947 Detroit, Michigan, Yhdysvallat), on yhdysvaltalainen liikemies ja poliitikko. Hän on toimi Utahin osavaltion senaattorina vuosina 2019–2025. Romney oli republikaanien presidenttiehdokas ja Barack Obaman haastaja marraskuussa 2012 pidetyissä Yhdysvaltain presidentinvaaleissa. Romney oli Massachusettsin kuvernööri vuosina 2003–2007 ja vuoden 2002 Salt Lake Cityn talviolympialaisten toimitusjohtaja.
Opiskelut ja yksityiselämä

Romney on neljästä sisaruksesta nuorin. Uskonnoltaan hän on mormoni, ja hän vietti 2,5 vuotta lähetyssaarnaajana Ranskassa. Ennen lähtöään saarnaajaksi Romney opiskeli kaksi lukuvuotta Stanfordin yliopistossa ja jatkoi Brigham Youngin yliopistossa alemman tutkinnon sekä opiskeli Harvardissa lakia ja kauppatieteitä. Hän valmistui Harvardista 1975, samana vuonna kuin George W. Bush, mutta he eivät tunteneet toisiaan erityisen hyvin.
Ranskassa vietetyn aikansa vuoksi Romney puhuu sujuvaa ranskaa. Tätä on käytetty poliittisena lyömäaseena häntä vastaan myöhemmin.
Romney meni naimisiin lukioihastuksensa Ann Daviesin kanssa vuonna 1969, ja heillä on viisi poikaa.
Liikemiesura

Mitt Romneyn johdolla Bain Capital sijoitti 77 yritykseen yhteensä 1,1 miljardia dollaria ansaiten 2,5 miljardia (1984–1999). Vuosittaiset voitot olivat 50–80 %. Yrityksistä 12 % teki konkurssin tai lakkautettiin ensimmäisten 5 vuoden aikana, eräät muut joutuivat vaikeuksiin vasta, kun Bain ei enää omistanut niitä. Professori Steven N. Kaplanin mukaan sijoitusten menestys oli loistava.
Kolumnisti James Pethokoukisin mukaan tämä osoittaa Romneyn olleen loistava riskisijoittaja ja varainhoitaja. Hänestä Romneyn toiminta tuottaa ns. luovaa tuhoa, joka poistaa vanhaa korvaten sen tuottavammalla ja vauraammalla yhteiskunnalla tuottaen korkeampia tuloja, lisää töitä ja parempia tuoteita ja palveluja. Lähes aina Pethokoukisin kanssa vastakkaisilla linjoilla oleva kolumnisti Jonathan Chait ja professori Will Wilkinson toteavat olevansa kerrankin samaa mieltä tämän kanssa. Wilkinsonin mukaan Romneyn toiminta siirsi pääomaa, myös henkistä, tuottavampiin kohteisiin, mikä kokonaisuutena lisäsi työvoiman kysyntää. Wilkinson ja Pascal-Emmanuel Gobry pitävät Romneyn bisnesosaamista hyvin relevanttina presidentin tehtäviin, joita ovat lähinnä priorisointi, delegointi, rekrytointi ja irtisanominen.
Massachusettsin kuvernööninä 2003–2007

Kuvernöörikaudellaan Romney puolusti aborttia ja jopa puhui avoimesti homoseksuaalien oikeuksien puolesta. Kuvernöörikautensa lopulla hän otti selkeän konservatiivisen kannan kantasolututkimukseen, aborttiin, ehkäisypillereihin ja homoseksuaalien oikeuksiin. Romney on jälkeenpäin esimerkiksi kritisoinut tietoisesti valintansa tehneitä yksineläjiä ja kertonut yleisölle Raamatun lukemisestaan, maailmaan pahuudesta ja median myrkyttymisestä väkivallasta ja pornografiasta.
Republikaanien esivaalit 2008

Mitt Romney ilmoitti helmikuussa 2007 pyrkivänsä republikaanien ehdokkaaksi Yhdysvaltain presidentiksi. Vaalikampanjassaan Romney keskittyi tavoittelemaan etenkin kristillisen oikeiston ääniä. Hän otti kuvernöörikautensa lopulla selkeän konservatiivisen kannan kantasolututkimukseen, aborttiin, ehkäisypillereihin ja homoseksuaalien oikeuksiin pyörtäen siten aiemmat sanomisensa. Romney luopui presidentinvaalikampanjoinnista niin sanotun supertiistain jälkeen käytettyään kampanjaansa 88,5 miljoonaa dollaria, joista yli 35 miljoonaa oli hänen omia varojaan.
Yhtenä syynä luopumiseen republikaanien kakkostilalta oli John McCainin suositus äänestää Länsi-Virginiassa Mike Huckabeeta, jottei Romney voittaisi siellä. McCain jäikin noin yhteen prosenttiin äänistä Huckabeen voittaessa Romneyn niukasti.
Presidentinvaalit 2012 > Republikaanien esivaalit 2012

Mitt Romney ilmoitti perustaneensa vaalitoimikunnan varainkeruuta varten 11. huhtikuuta 2011, ja sitä myöten hän asettui ehdokkaaksi republikaanipuolueen presidenttiehdokkaasta käytäviin esivaaleihin. Vuoden 2011 aikana Romney keräsi 56 miljoonaa dollaria ja vältti näin omien varojensa käytön kampanjaan. Barack Obaman kampanjaan kerättiin vastaavana aikana 244 miljoonaa dollaria. Republikaanien konservatiivisen siiven rahalahjoitukset ohjautuivat kuitenkin pääosin muille republikaanien esivaalien ehdokkaille.
Romneylla ei ollut esivaaleissa merkittäviä vastustajia, ja hän kykeni keräämään taakseen enemmän valitsijamiehiä kuin muut ehdokkaat yhteensä. 7. maaliskuuta hänen kannatuksensa oli 37,3 prosenttia merkittävimmän vastustajan Rick Santorumin vastaavan luvun ollessa 26,7 prosenttia, ja Romney voitti täpärästi Ohion osavaltion esivaalit äänin 38–37 hänen budjettinsa ollessa 12-kertainen Rick Santorumiin verrattuna. Ohio on merkittävä vaa'ankieliosavaltio, jota on kutsuttu Amerikan mikrokosmokseksi. Kymmenen osavaltion äänestäessä supertiistaina 7. maaliskuuta Romney voitti kuusi osavaltiota.
Republikaanien vanhoillinen siipi suhtautui esivaalien aikana Romneyhin nihkeästi ja asettui enin osin Rick Santorumin ja muiden vastaehdokkaiden taakse. Rick Santorum voittikin monia raamattuvyöhykkeen konservatiivisia osavaltioita, kuten Alabaman, Mississippin ja Louisianan. Mitt Romney on lisäksi mormoni, mikä oli omiaan herättämään epäluuloja raamattuvyöhykkeen evankelisissa. Romneyn kannatusta haittasi myös ennen edellisiä presidentinvaaleja tehty linjamuutos konservatiivisemmaksi ja Romneyn Massachusettsin kuvernöörinä tekemä terveydenhuollon uudistus, joka muistuttaa Barack Obaman vuoden 2010 terveydenhuoltouudistusta. Romney sai kuitenkin taakseen paljon keskiluokkaisia ja varakkaita äänestäjiä.
Venäjällä herätti huomiota se, että Romney oli nimittänyt Venäjän Yhdysvaltain ensisijaiseksi "geopoliittiseksi viholliseksi". Kommentit liittyivät presidenttien Obama ja Medvedev salaa nauhoitettuun keskusteluun, jossa Obama sanoi uudelleenvalintansa jälkeen olevansa valmis suurempaan joustavuuteen.
Romneyn tiedottaja Richard Grenell joutui puolueen vanhoillisten painostuksesta eroamaan tehtävästään. Grenell on julkihomoseksuaali. George W. Bushin kaudella Grenell oli Yhdysvaltain YK-edustuston tiedottajana.
Presidentinvaalit 2012 > Presidentinvaalit

Romney nimitettiin virallisesti republikaanisen puolueen ehdokkaaksi 28. elokuuta 2012. Hänen varapresidenttiehdokkaansa oli Paul Ryan. Romney sai noin 61 miljoonaa ääntä eli 47 prosenttia äänistä ja 206 valitsijamiesääntä, ja demokraattien ehdokas Barack Obama valittiin presidentiksi tämän saatua noin 66 miljoonaa ääntä eli 51 prosenttia kokonaismäärästä ja 332 valitsijamiesääntä.
Myöhempi toiminta

Vielä 2015 Romneyn huhuttiin lähtevän jälleen tavoittelemaan republikaanien ehdokkuutta vuoden 2016 presidentinvaaleissa. Hän ei kuitenkaan lähtenyt ehdokkaaksi, ja alkoi kritisoimaan republikaanien ehdokasta, ja sittemmin vaalit voittanutta, Donald Trumpia. Vuonna 2018 Romney ilmoitti asettuvansa ehdolle senaatinvaaleissa Utahissa, jossa istuva senaattori Orrin Hatch oli jäämässä eläkkeelle. Romneyn voitettua vaalit hän julkaisi yleisönosastokirjoituksen, jossa hän kritisoi Trumpia.
Senaatin käsitellessä ensimmäistä virkasyytettä presidentti Donald Trumpia vastaan helmikuussa 2020 Romney äänesti ainoana republikaanisenaattorina Trumpin viraltapanon puolesta, tosin vain ensimmäisessä kahdesta syytekohdasta.
Romney ilmoitti syyskuussa 2023, ettei aio hakea jatkokautta: hän kertoi haluavansa siirtää vallan uudelle sukupolvelle kritisoiden sekä Joe Bidenia että Donald Trumpia. Hänen senaattorinkautensa päättyi tammikuussa 2025.
Kunnianosoituksia

People-lehti nosti Romneyn 50 kauneimman henkilön listalleen vuonna 2002. Vuonna 2012 Romneyn nimi oli myös Time 100 -listalla.
Aiheesta muualla

Kuvia tai muita tiedostoja aiheesta Mitt Romney Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki  Korea  Puola 
Taiteenala:  MusicBrainz 
Henkilöt:  Deutsche Biographie  DDB  US Congress 
Muut:  SNAC  IdRef 
Esivaaliehdokas Romney Arizonan Paradise Valleyssa.
Intialaiset puolustukset

Intialaiset puolustukset ovat shakkiavauksia, jotka syntyvät, kun musta vastaa valkean 1.d4 siirtoon siirrolla 1...Rf6. Intialaisissa puolustuksissa musta antaa valkean miehittää keskustan ahdistellakseen ja heikentääkseen sitä myöhemmin. Vaikka valkea saa sotilaiden etenemisestä tilaetua, ovat sotilaat lukkiutuneet paikalleen ja joutuvat helposti hyökkäyksen kohteeksi. Intialaiset puolustukset ovat suhteellisen uusia ja nykyään hyvin suosittuja vastauksia valkean 1.d4-siirtoon.
Intialaisia puolustuksia

Kuningatarintialainen puolustus
Kuningasintialainen puolustus
Nimzo-intialainen puolustus
Bogo-intialainen puolustus
Vanhaintialainen puolustus
Neo-intialainen hyökkäys
Grünfeldin puolustus
Katalonialainen avaus
Puolalainen puolustus
Torren hyökkäys
Budapestin gambiitti
Döryn puolustus
Trompowskin hyökkäys
Benoni-puolustus on myös tavallaan intialainen puolustus.
Skotlantilainen peli

Skotlantilainen peli on shakkiavaus, joka alkaa normaalisti siirroilla:
Avauksella on taipumusta johtaa aikaisiin vaihtoihin ja tasapeliin.
Jatko 3...d6 transponoituu normaalisti Philidorin puolustukseen tai espanjalaiseen peliin.
Skotlantilaisen pelin pääjatko on 3...exd4, joka voi jatkua esimerkiksi siirroilla 4.Rxd5 4...Lc5, Rf6 tai Dh4!?. Myös gambiittijatkot 4.Lc4 ja 4.c3 ovat mahdollisia.
Ineos Grenadiers

Talli tunnettiin nimellä Team Sky vuosina 2009-2019
Ineos Grenadiers on brittiläinen ammattipyöräilytalli, joka kilpailee maantiepyöräilyssä korkeimmalla UCI World Tour tasolla. Se perustettiin nimellä Team Sky 26. helmikuuta 2009 ja se aloitti kilpailemisen vuonna 2010. Vuosina 2009–2019 tallin pääsponsorina toimi brittiläinen teleoperaattori Sky. Keväällä 2019 tallin pääsponsoriksi tuli kemikaalialan yritys Ineos. Vuonna 2020 tallin nimeksi tuli Ineos Grenadiers, jonka tarkoituksena on mainostaa uutta Ineos Grenadier -maastoautoa. Tallin managerina toimii Dave Brailsford.
Historia > Team Sky

Team Skyn alkuperäinen tarkoitus oli rakentaa 25 miehen joukkue, jonka ydin koostuu Britannian pyöräilijöistä. Ensimmäiset kuusi kuskia, jotka valittiin talliin olivat kaikki brittiläisiä: Geraint Thomas, Steve Cummings, Chris Froome, Russell Downing, Ian Stannard ja Peter Kennaugh. 10. syyskuuta 2009, seuraavat 10 kuskia valittiin talliin. He olivat Edvald Boasson Hagen, Thomas Lövkvist, Kurt Asle Arvesen, Simon Gerrans, Juan Antonio Flecha, Kjell Carlström, John-Lee Augustyn, Greg Henderson, Lars Petter Nordhaug ja Morris Possoni. Chris Sutton valittiin myös talliin Garmin-Slipstreamistä.
Team Skyn ensimmäinen kilpailu oli Australian Tour Down Under tammikuussa 2010. Talli kilpaili kauden aikana myös muun muassa Ranskan ja Italian ympäriajoissa. Joukkue joutui keskeyttämään Espanjan ympäriajon, kun useiden joukkueen jäsenten sairastuttua joukkueen hieroja Txema Gonzales kuoli bakteeritulehdukseen.
Talli asetti tavoitteekseen vuonna 2010 saada brittiläinen voittaja Ranskan ympäriajolle viiden vuoden sisällä. Bradley Wiggins saavutti tavoitteen vuonna 2012, kun hänestä tuli ensimmäinen Isosta-Britanniasta kotoisin oleva Ranskan ympäriajon kokonaiskilpailun voittaja. Tavoite täyttyi toistamiseen, kun britti Chris Froome voitti Ranskan ympäriajon vuonna 2013. Froome voitti Ranskan ympäriajon myös vuosina 2015, 2016 ja 2017. Chris Froome voitti myös vuonna 2017 Espanjan ympäriajon ja 2018 Italian ympäriajon, jolloin hänestä tuli hallitseva mestari kaikissa Grand tour -ympäriajoissa samanaikaisesti. Froomelle annettiin myös jälkikäteen vuoden 2011 Espanjan ympäriajon voitto, koska alkuperäinen voittaja Juan José Cobo jäi kiinni dopingin käytöstä. Vuonna 2018 Team Skyn Geraint Thomas voitti Ranskan ympäriajon.